C 81/20
RO
Jurnalul Oficial al Uniunii Europene
18.2.2022
Miercuri, 23 iunie 2021
servicii esențiale, inclusiv WASH și educație, asistență medicală și servicii de îngrijire, punând astfel în mare pericol dezvoltarea, viitorul și sănătatea acestor copii; 19. subliniază că consecințele izbucnirii pandemiei de COVID-19 afectează în mod disproporționat persoanele cele mai sărace și persoanele din categoriile sociale cele mai dezavantajate, marginalizate și neprotejate, inclusiv persoanele cu dizabilități fizice și intelectuale, persoanele cu afecțiuni medicale cronice, persoanele cu probleme de sănătate mentală și persoanele în vârstă, care au deja acces limitat sau nu au deloc acces la igienă și tratament de bază pentru nevoile lor de asistență medicală și au devenit și mai vulnerabile din cauza pandemiei;
Refugiații și persoanele strămutate 20.
îndeamnă Comisia să abordeze nevoile specifice ale refugiaților, ale migranților și ale persoanelor strămutate în interiorul țării (PSI), respectând principiul fundamental al rețelelor de sănătate publică, de a nu lăsa pe nimeni în urmă și de a evita demersurile care împiedică lucrătorii umanitari din prima linie să aibă contact direct cu persoanele în serviciul cărora acționează; reamintește cu îngrijorare că refugiații, migranții și PSI sunt printre cele mai vulnerabile persoane în această criză sanitară, deoarece deseori acestea se confruntă cu condiții de viață mai precare și tind să întâmpine obstacole mai mari în accesarea serviciilor de sănătate de bază decât populațiile locale; subliniază nevoia absolută de a asigura un acces egal la tratamentele împotriva COVID-19 și la alte servicii de sănătate și programe de tip „plasă de siguranță” pentru toate persoanele afectate, fără discriminare pe criterii de naționalitate, statut juridic, origine, sex, orientare sexuală, identitate de gen sau caracteristici de orice altă natură; subliniază importanța sprijinirii refugiaților și a PSI pentru a contracara impactul socioeconomic disproporționat al pandemiei, prin consolidarea sprijinului pentru mijloacele de subzistență și a activităților generatoare de venituri, pe lângă accesul acestora la siguranță; subliniază că politicile UE ar trebui să vizeze sprijinirea accesului acestora la locuri de muncă, educație și documentație civică; îndeamnă UE și statele membre să creeze condițiile necesare pentru ca copiii și tinerii din taberele de refugiați să aibă acces la educație, inclusiv la opțiuni de învățare la distanță, în special pentru învățarea de bază;
Consolidarea sectorului sănătății 21. subliniază că criza provocată de pandemia de COVID-19 a exacerbat problema persistentă a deficitelor de medicamente la nivel global, cu consecințe acute în țările în curs de dezvoltare; subliniază că ajutorul pentru dezvoltare ar trebui să fie dedicat în primul rând asigurării unui sistem de sănătate „orizontal” cu acoperire universală, printr-o abordare holistică și bazată pe drepturi, ceea ce presupune, printre altele, să se țină cont pe deplin de natura multidimensională a sănătății (în legătură strânsă cu aspectele de gen, securitatea alimentară și nutriția, apa și salubritatea, educația și sărăcia); solicită, în special, să se revizuiască strategiile și parteneriatele propuse sau existente cu scopul de a consolida și de a sprijini în continuare sistemele de sănătate din țările partenere, în special în ceea ce privește gradul de pregătire pentru a face față pandemiilor și organizarea și gestionarea sistemelor de sănătate, inclusiv furnizarea de asistență medicală universală, vaccinările, monitorizarea și informarea în domeniul sănătății (inclusiv supravegherea bolilor), formarea, recrutarea și păstrarea personalului medical, capacitatea de diagnosticare și aprovizionarea cu medicamente; 22. reamintește că consolidarea sistemelor de sănătate nu ar trebui să țină seama exclusiv de efectele epidemiologice ale pandemiei de COVID-19 asupra țărilor partenere, ci ar trebui să ia în considerare și factori precum necesitatea de a gestiona malnutriția crescută cauzată de perturbarea lanțurilor de aprovizionare cu alimente sau efectele psihologice ale măsurilor de combatere a focarelor de COVID-19; 23. reamintește Comisiei că organizațiile partenere consacrate ale UE, cum ar fi Fondul global, oferă un ajutor valoros în achiziționarea și utilizarea rapidă a echipamentelor individuale de protecție, de diagnosticare și a tratamentelor pentru COVID-19, jucând, în același timp, un rol vital în dezvoltarea și consolidarea sistemelor de sănătate și în furnizarea de donatori; 24. subliniază necesitatea de a recupera întârzierile în ceea ce privește programele de imunizare de rutină cât mai curând posibil și de a asigura reluarea furnizării altor servicii medicale de bază; solicită o finanțare adecvată pentru inițiative precum Alianța Mondială pentru Vaccinuri și Imunizare și Coaliția pentru inovare în domeniul pregătirii în eventualitatea apariției unei epidemii (CEPI); este îngrijorat de sistemul global de guvernanță a vaccinurilor externalizat și fragmentat, care a condus mai degrabă la concurență pentru vaccinuri, metode de diagnosticare și tratamente decât la cooperare; îndeamnă UE și statele membre să inițieze apeluri la un acces egal și la prețuri accesibile la vaccinuri la nivel mondial, pe baza principiului solidarității globale; invită Comisia să se asigure că răspunsul global al UE la pandemia de COVID-19 nu subminează angajamentul UE de a acorda finanțare pentru alte programe vitale în domeniul sănătății, inclusiv pentru